
DISPUTATIO  MEDICA 

INAUGURALIS 


DE 

FEBRE  REMITTENTE 

INDIiE  OCCIDENTALIS. 


PROOEMIUM. 

t 

\  I.  X?EBRES  Indi;e  Occidentalis,  pari- 
ter  atque  eae  Britanni-$,  dividan¬ 
tur  in  CONTINUAS^  REMITTENTES^  et  INTERMIT^ 

TENTEs,  Febris  Plava,  de  qua  nuper  tot  vo- 

/ 

lumina  scripta  sunt,  quippe  cum  parum  ac¬ 
curate  definiatur,  et  medici  huc  illuc  trahant 
interpretationem,  nomen  ambiguum  est,  quod 

in  incertum  et  errorem  ducat ;  et  igitur  in 
medicorum  scriptis  debet  omitti,  ut  Obsolescat. 
Nomen  parum  aptum  est,  quod  continuam 
FEBREM  designet  ;  quippe  hac  affedi  minus 
flavent,  quam  qui  laborant  remittente»  Ne¬ 
que  vera  idoneum  est  nomen,  quo  appelletur 
GRAVIOR  REMITTENS,  ut  distinguatur  a  levio¬ 
ribus  remittentis  formis  :  eoque  minus,  quod 
quo  gravior  febris,  minime  semper  eo  flavius 
corpus  ;  aut  quo  minus  flavet  corpus,  eo  le- 

y 

vior  febris. ' 

* 

II.  Mihi  consilium  est  de  febre  remittente 
iNDiiE  Occidentalis  pauca  scribere;  non 
quia  de  ea  jam  scriptis  aliquid  novi  adjicere 
me  posse'  confido ;  sed  quia,  omnibus  formis 
hujus  morbi  visisj  possum,  ni  mens  me  fallat> 
aliqua  saltem  ex  parte  judicare,  quanta  po¬ 
nenda  sit  fides  observatis  aliorum. 

III.  Remittentis  nomine  mihi  in  animo  est 
cum  GRAVIORES  morbi  formas,  tum  leviores, 
comprehendere  :  tam  eas  nempe,  quarum  re¬ 


missione» 


i 

missiones  vix  distingui  possunt ,  quam  eas,  qua¬ 
rum  remissiones  evidentes  sunt,  et  observabiles. 
Inducor  ut  hoc  faciam,  quod,  ,quantum  scio, 
omnes  auc3:ores  uno  ore  consentiunt,  diversas 

formas  eMem  causa  oriri ;  iisdem  locis,  et 

\ 

anni  temporibus  vigescere;  sic,  aliam  in  a- 

r 

liam,  inclinare,  ut  quo  fine  interstinguantur, 
discernere  nemo  possit ;  et  ejusdem  utique 
morbi  formas  esse,  quas  efficiant  aegrorum  cor¬ 
porum  proprietates.  Vel  gravissima  forma,  ut 
observavi,  semper  plus  minus  eo  inclinat,  ut 
evidentes  capiat  remissiones,  et  in  leviorem 
abeat.  Hinc  ei  accidunt  procedenti  subitae 
mutationes,  et  augmin‘4 *  *. 

IV.  Haec  praefatus,  signa  hujus 'febris,  ut  a 
jneipso  visa  sunt,  quam  verissime  potero  ex¬ 
ponam. 


C  AP, 


—  "  . . -  —— I-.-  ^  ili 

*  Vid.  Not.  A, 

C  A  P.  I. 

De  Historia, 

V.  Incipiente  febre,  quam  persequimur,  to¬ 
tum  corpus  lassitudinem  et  debilitatem  sen- 

i 

tit  ;  et  membra  plus  minus  inhorrescunt. 
Calor  dein  percurrit  corpus :  facies  sanguine 

I 

turget,  et  praeter  solitum  rubet :  caput,  at 

super  oculos  maxime,  graviter  dolet :  dolores 

etiam  sentiuntur  in  aliis  partibus,  praesertim 

lumbis  et  cruribus.  Eodem  tempore  aeger 

* 

siti  et  nausea  premitur,  neque  raro  biliosam 
materiam  vomit.  Molestia  simul  et  gravitas 
praecordiorum  sunt,  ac  quietis  impatientia. 
Arteriarum  pulsus  citi  et  duri  sunt,  et  sicca 
praeter  consuetudinem  cutis. 

VI.  Haec  sunt  mala,  quibus  aegrum  afficit  in¬ 
cipiens  morbus.  Increscente  vero  mprbo,  vo- 

mitus 

initus  frequentius  urget ;  et,  secundo  die  ter- 
tiove,  aeger  incipit  de  dolore  in  regione  sto-? 
machi  conqueri.  Simul  importuna  siti  affli¬ 
gitur  ;  et  potulenta,  quae  sedent,  subinde  as¬ 
sumit,  quae  pariter  omnia  protinus  rejicit. 
Multum  conflidatur :  no6le  vigilat,  et  opta¬ 
tus  somnus,  nullis  precibus  motus,  fessos  vigi- 

t 

lia  oculos  fugit. 

VII.  Ubi  perventum  est,  summa  cutis  fri¬ 
gescit:  arteriarumque  motus  tardiores  fiunt. 
Sed  aliquid  soporis  supervenit :  et  animus,  sic¬ 
ut  navis  sine  redlore,  incipit  labare,  ac  mens 
vanis  deluditur  imaginibus.  Quicquid  ore 
rejicitur,  habet  quaedam  secum  mista,  at  dis¬ 
creta  tamen,  quae  fuscas  stricfluras  repraesen¬ 
tant.  Rejedia  demum  materia,  saturiore  co¬ 
lore  imbuta,  specie  similis  est  coffcecs  faecibus, 
quibus  ideo  eam  plerumque  comparant  me¬ 
dici. 

« 

VIII.  Haud  longo  post  tempore  arteriae 
adeo  languescunt,  ut  imbecilli  earum  motus 

Vix  distingui  possint.  Oculi,  nitore  amisso, 
hebescunt.  Cutis  lento  frigescit  sudore. 
ger,  sopore  obrutus,  non,  nisi  nigrae  identidem 
eluviei  vomitu,  agitatur,  aut  gravi  et  inseda- 
bili  singultu.  Spiritus  demuni  fit  difficilli¬ 
mus  :  extremae  partes  membrorum  inalges¬ 
cunt  :  tremiscunt,'  magis  quam  micant,  arte¬ 
riae  y  dein,  post  paulo,  morte  conquiescunt. 

IX.  Hujus  febris  cursu,  cutis^  plerumque 
plus  minus,  imo  interdum  saturate,  flavet. 
Initio  lingua  fere  subalbida  est,  et  humida ; 
interdum  sicca.  Increscente  autem  morbo, 
fusca  sorde  crustatur.  Urina  parca  est,  et 
rubra.  Alvus  facilis,  vel  saltem  nec  dura 
nec '  astridla.  Vultus  lugubris  est,  et  muto 

,  i 

aspedu  verbis  significantius  exprimit,  quibus 
angoribus  aeger  prematur.  Miserandus  haud 
raro  mortalis  assidentibus  perinde  videtur,  ac 
si  eorum  vultum  emissitiis  oculis  perscrutare^ 
tur;  dum  interea  nihil  amplius,  quam  sui 
animi  anxietatem  et  metum  celare,  conatur. 

X.  Haec 


f 

^  X.  H^ec  nonnunquam  febris  magno  impetu 
invadit ;  et  primo  quasi  incursa  vires  adeo 
frangit,  ut,  renixu  nullo,  paulatim  exsuperen¬ 
tur.  Alias,  relidlis  viribus  repugnantibus,  a- 
cerimum  naturae  et  morbi  certamen  oritur; 
quo  gliscente,  ^ger,  nervorum  distentionibus 
interceptus,  subito  occiditur. 

XI.  Paulatim  plerumque  accedit  sopor.  At 
non  raro  tamen,  tempore  haud  longo  post  fe¬ 
bris  initium,  aeger  subito  sopore  obruitur,  ex 
quo  exsuscitari  non  potest.  Interea  assiden¬ 
tes,  similitudine  decepti,  .existimant  optati 
somni  amplexibus  sopiri.  Nonnunquam  ante 
mortem,  summum  hic  illic  corpus  maculis  et 
petechiis  variatur :  neque'  raro,  praecipue  ex 
naribus  anove,  erumpit  sanguis. 

XII.  Proclivitas  in  soporem  ;  immodica  bi¬ 
lis  copia  ;  stomachus  ingestorum  impatiens ; 
gravis  vomitus,  quo  transmissus  supra  humor 
pondere  omnia  assumpta  potulenta  excedit ; 
et  morbida,  quae,  incisis  cadaveribus,  oculis 

obveniunt ; 

obveniunt ;  comprobant,  sanguinem  in  cere¬ 
brum,  jecur,  et  stomachum,  justo  uberius  dis¬ 
tribui. 

XIII.  Tali  plerumque  cursu,  qualem  de¬ 
scripsimus,  haec  febris  ad  mortem  procedit. 
Sed  minime  semper  tot  tantisque  malis  ae¬ 
grum  afficit.  Aliquando,  quamvis  remissiones 

non  possint  observari,  mala  tamen,  quae  af- 

0 

fert,  leviora  sunt ;  neque  tanta  vi  in  partes 
incidit  internas.  Alias,  ubi  magna  vis  febris 
urget,  remissiones  tamen  evidentes  sunt,  et  di¬ 
stinctae.  'Ne  multis,  induit  omnes  formae  va¬ 
rietates,  ab  ea,  qua  accessionum  continua¬ 
tione,  ne  dicam'  confusione,  continuam  febrem 
refert,  ad  eam,  qua  accessionibus,  vicissim- 
que  certo  circuitu  integritatibus,  simulat  in¬ 
termittentem. 

XIV.  Infinitum  opus  esset,  et  a  nostri  pro¬ 
positi  ratione  alienum,  aggredi  omnes  formae 
varietates  singulatim  describere.  Animi  por- 
x5  incertus  sum,  an  tara  operosa  congeneres 

morbi 


I 

morbi  varietates  discerpendi  subtilitas  non 
rem  obscuret  magis,  quatn  illustret. 


GAP.  II. 

De  Crisi. 

,xv.  Saspe  nullae  notae  evidentes  sunt,  unde 
medicus  possit  discernere,  utrum  morbo  cesse¬ 
rit  natura,  an  naturae  morbus. 

\ 

XVI.  Nonnunquam  naturam  evasisse  supe¬ 
riorem,  indicat  sudor  copiosus,  liber,  corpore 
aequaliter  toto  ortus  ;  alias  profusio  sanguinis  • 

e  naribus  ;  aliquando  alvi  profluvium. 

\ 

\ 

XVII.  Morbum  vero  natura  potentiorem  fu¬ 
isse,  vel  in  eo  esse,  ut  vi(5toriam  ferat,  ostendit, 
ut  notarunt  medici,  cutis  brevi  teinpore  suf¬ 
fusa  bile,  ct  saturata  flavo  colore.  Plerumque 

B  ita 


J 

ita  esse,  haud  nego.  Verum  compluries  ta¬ 
men  observavi  cutem  subito  sic  suffusam,  et 
simul  tamen,  vel  haud  multo  post,  morbum 

ad  salutem  inclinare. 

* 


C  A  P.  IIL 

i 

De  Diagnosin 

xviii.  Remittentium  febrium  gravissima 
vix  a  continua  febre  Indiae  Occidentalis 
dignosci  potest.'  Complures  quidem  notae  me¬ 
moratae  ab  audloribus  sunt,  quibus,  ut  puta- 
l^ant,  distinguerentur.  Sed,  quantum  scio, 
nullae  sunt,  quibus  tuto  credere  possimus 

i  ■  '  i  '  ■  ; 

xfx.  Fortasse  praeter  causam,  quam  vero 
non  semper  datur  cognoscere,  nihil  est,  quod 

has 

i  I 

. .  . .  ■■  . . . i»  '■'■'.F'"  1  j  .1  I 

/  .  .  .  -  . 

*  Vid.  Nof.  B. 


i 

has  febres  certo  distinguat.  Sparsas  autem 
utriusque  generis  febres,  quippe  quarum  cau¬ 
sas  investigare  difficillimum  sit,  rarissime  pos¬ 
sumus  internoscere^  * 

XX.  Non  aeque  autem  difficile  est  distinguere 
grassantes.  Ubi  enim  grassatur  continua  fe¬ 
bris,  plerumque  penes  medicum  erit  pestilen¬ 
tem  investigare  tabem,  qua  orta  est,  et  orta 
propagatur.  Quum  autem  intermittens  vul¬ 
garis  morbus  est,  medicus  non  modo  non  po¬ 
terit  indagare  tabum  pestilens,  ad  quod  eam 
referat ;  verum  nonnullos  quoque,  inter  mul¬ 
tos  aegros,  inveniet,  quorum  febres  habent 
evidentes  remissiones  t  quibus  cognitis,  haud 
dubitabit,  quin  vel  caeterorum  febres,  quam¬ 
vis  nihil  quicquam  remittant,  ejusdem  tamen 
generis  sint,  et  eadem  causa  oriantur 

C  A  P. 


«  Vid.  Not,  C.  ■  '  - 

*  .  A 


V 

CAP.  IV. 

De  Causis. 

XXI.  Omnes,  quantum  scio,  concedunt  abac¬ 
tores,  remittentes  febres  Indije  Occ^iden- 
TALis  oriri  ex  paludum  palustriumque  loco¬ 
rum  exhalationibus.  Iis  enim  potissimum  or- 

* 

bis  terrarum  partibus,  et  anni  temporibus, 
vigent,  quibus  hujusmodi  nocivae  aurae  abun¬ 
dantes  aera  vitiant,  atque  increbrescunt  febres 

/ 

intermittentes. 

XXII.  Verimtamen  sunt  res  quadam  aliae, 
quae,  cum  paludum  halitu,  ad  remittentes  fe¬ 
bres  excitandas  conspirant.  Hujusmodi  sunt, 
tempestas  diu  sicca,  calida,  et  tranquilla  ;  at¬ 
que  pluviae  talem  tempestatem  insequentes. 
Tranquillum  coelum  fortasse  permittit,  ut 

paludum 

paludurji  anhelitus  cumuletur,  et  colle6la  sic 
ejus  vis  vehementius  noceat  hominum  corpo¬ 
ribus. 

I 

XXIII.  Qui  ex  Europa,  aliisve  temperatis 
orbis  terrarum  partibus,  in  Indiam  Occiden¬ 
talem  pervenerunt,  ii,  pras  indigenis,  apti 
sunt,  qui  ex  paludum  respirationibus  detri¬ 
mentum  capiant.  Illi  enimvero,  modo  palu¬ 
dum  taporibus  aliquandiu  sese  committant, 
raro  non  febre  afficiuntur. 

XXIV.  Quinetiam  juniores,  ut  observarunt 
medici,  huic  morbo  opportuniores  sunt,  quam 
natu  majores  ;  et  mares,  quam  fceminae. 

/ 

XXV.  Adde  causis  quoque,  quae  homines 
aptos  reddunt,  qui  ex  paludum  expirationibua 
remittentem  febrem  nanciscantur,  omnia,  quae 
eorum  corpora  multum  debilitant.  Hujus¬ 
modi  autem  sunt,  animus  contrarius  et  demis¬ 
sus  ;  fatigatio  ;  pervigilationes  nodurnae  ; 
sanguinis  sive  naturales,  sive  fortuita  profu¬ 
siones  y 


( 

siones ;  vini  intemperantia,  praesertim  in  com¬ 
potationibus  ;  rerum  Venerearum,  post  con- 
coenationes,  immoderatio  ,  et  si  qua  assimilia; 

XXVI.  Docuit  quoque  experientia,  qua^  in 
arte  dominatur  medicinali,  qui  humi  noclu 
quiescaiit,  et  somnum  capiant  paludum  exha¬ 
lationibus  expositi,  eos  ad  febrem  remitten¬ 
tem  proniores  esse,  quam  qui  his  tantum  in- 
terdiu  sese  committant. 

XXVII.  Didum  est,  inter  eos  qui  remittente 
febre  laborant,  pestilentem  nonnunquam  ta¬ 
bem  gigni  ;  qua2  dein.  contaclu  agrorum,  mi¬ 
nisteriis  in  vicem,  et  ipsa  curatione,  morbum 
inter  alios  vulget.  Bis,  ut  milii  videor,  novi 
pestiferam  tabem  nasci  inter  eos  hac  febre 
correptes,  qui  dura  rerum  necessitate  con- 
ferti  essent  in  arda  loca ;  quae  neque  salubres 
auras  potuerint  perflare,*  neque  sanorum  ope¬ 
rae  expurgare’^ aegrorum  sordibus.  Sed  nun¬ 
quam  novi  hanc  febrem  tabe  inter  aegros  ge¬ 
nita  converti  in  pestilentem,  in  locis,  quae  per- 

fiatum 

flatum  haberent,  et  quorum  purificationibus 

idonea  satis  provideretur. 


C  A  P.  V. 

De  Prognosi,  ^ 

xxyni.  Tam  subitae,  et  inexpedatae  qui¬ 
dem  mutationes,  hujus  febris  cursu  accidunt,  ' 
ut  de  futuro  ejus  eventu  certo  praesagire  dif¬ 
ficillimum  sit.  Paucas  "tamen  notas,  quae  vel 
periculum,  vel  spem  ostendant,  explicare  co¬ 
nabor. 

* 

XXIX.  Paulb  post  morbi  initium,  debilitas^ 
magna  plus  periculi  indicat,  quam  vehemens 
cordis  et  arteriarum  renixus.  Malum  quo- 

I 

que  est,  ubi  ullo  morbi  tempore  vires  admo¬ 
dum  fatiscunt,  et  animus  contrahitur  et  de¬ 
mittitur.  Eo  plus  periculi  minitatur  morbus, 
(juo  gravior  est,  et  quo  magis  vitalia  impetit. 

XXX.  Morbo 


i6  DE  FEBRE  REMITTENTE 

4  S  •* 

XXX.  Morbo  provediore,  malum  signum 
est,  si  longam  vigiliam  insequuntur  torpor  et 
gravis  sopor ;  et  si  oculi,  nitore  amisso,  he¬ 
bescunt.  Mortem  denunciant  niger  vomitus, 
et  alvus  nigra. 

XXXI.  Contra  ea,  spe  consolantur  omnium 
initio  malorum  mediocritas  ;  internarum  par¬ 
tium  integritas ;  et  morbus  eo,  ut  vim  re¬ 
mittat,  inclinans,  ^grum  quoque  non  af- 
flidlare  sese,  aut  casum  suum  miserari,  sed  sa¬ 
lutem  sperare,  inter  bona  indicia  est.  Por- 
redlo  morbo,  bonum  est,  ubi  nulladum  ur¬ 
gent  signorum,  quae  metu  terrere  solent. 
Quo  longius  morbus  processit,  sine  infausto¬ 
rum  signorum  accessu,  eo  plerumque,  credo, 
minus  periculi  aegro  minitatur.  Spe  salutis 
animum  erigunt  naturalis  nodlu  somnus,  et 
diurna  ciborum  cupiditas.  Raro,  quantum 
me  docuit  experientia,  quisquam  moritur,  cu¬ 
jus  in  labiis,  porrecto  morbo,  pustulae  erum¬ 
punt. 

GAP. 


1 


INDliE  OCCIDENTALIS- 


17 


C  A  P.  VI. 

De  medendi  ratione» 

xxxn.  In  hac  parte  rei  propositae,  mihi  in 
animo  est  primum  efficere  idoneis  medicamen¬ 
tis  eL  remediis,  ut  febris  vim  suam  remittat ; 
deinde  exponere,  quibus  graviora  mala  leven¬ 
tur. 

XXXIII.  Primo  consilio,  multa  medicamen¬ 
ta  et  remedia  experti  sunt  medici.  Ex  iis 
praecipua  singulatim  exponere  aggrediar. 

XXXIV.  Purgatio,  —  Stomachus  et  alvus 
quamprimum  evacuanda  sunt.  Effici  enim 
non  potest,  ut  remittat  suam  vim  febris,  dum 
acris  materia  has  partes  irritat.  Optima  me¬ 
dicamenta,  quibus  exinaniantur,  sunt,  mea 
opinione,  cathartica.  Ubi  levis  quidem  mor- 

,  C  bus 

bus  .est,  assumantur  vomitoria,  quae  stoma¬ 
chum  sordibus  vacuefaciant.  Veruntamen, 
quum  magnum  periculum  sit,  ne  vomitio  fa¬ 
ciat,  ut  in  id  receptaculum  plus  justo  sangui¬ 
nis  inducatur,  et  sie  irritabilius  reddat  quam 
ut  ingesta  ferat  et  contineat,  id  sane  quod  in 
hac  febre  nunquam  non  extimescendum  est ; 
nobis  tutius  videtur  omnino  vomitoriis  absti- 
nere,  et  dare  cathartica,  quae  consequantur, 
ut  cum  hoc  tum  alvus  res  omnes  offendentes 
infra  transmittant.  . 

I  i 

XXXV.  Alias  alia  cathartica  aegris  mini¬ 
strantur,  ut  ventriculum  et  alvum  purgent. 
Muriati  tamen  bydrargyri  dulci,  mea  opi¬ 
nione,  primae  concedendae  sunt.  Quo  autem 
melius  respondeat,  utile  erit  ei  admiscere  vel 
j alapam,  vel  compositum  extradium  colocynthi¬ 
dis,  .^quales  partes  muriatis  et  extraEii  in 
pilulas  conformentur,  quarum  singulae  pon¬ 
dere  grana  decem  aequent ;  et  ex  his  una, 
singulis  duabus  tribusve  horis  ab  aegro  assu¬ 
matur,  donec  alvus  descenderit. 


xxxvi.  Ut 

XXXVI.  Ut  cathartica  certius  et  citius  alvum 
moveant,  multum  proderit  in  hanc,  ex  infe¬ 
riore  parte,  infundere  lotiones,  quae  subdu¬ 
cant.  Has  oportet  modo  acriores  esse,  modo 
mitiores,  prout  res  postulare  videantur. 

XXXVII.  Cathartica  et  lotiones  saepe  con¬ 
sequuntur,  ut  stomachus  et  alvus,  magna  co¬ 
pia  acris  bilis  et  foetidissimi  stercoris  dejedla, 
sese  prorsus  depleant.  Horum  exinanitione 
aeger  multum  accipit  levaminis,  neque  raro 
etiam  remittit  febris. 

XXXVIII.  Quum  hic  morbus  nonnunquam 
naturali  alvi  profluvio  solvatur,  nonnulli  me¬ 
dicorum  experti  'sunt,  numne,  naturam  imi¬ 
tati,  possent  sola  purgatione  eum  curare. 
Ego  ipse  periclitatus  sum,  an  purgatio,  aliis 
auxiliis  nullis,  ad  sanandum  valeret.  Hunc 
in  finem,  prcBcepi,  ut  aeger  cathartici,  mixti 
ex  siilphate  sodee,  supertartrite  potas sts,  atque 
7nannd,  tantulum,'  singulis  duabus  tribusve 
horis,  assumeret,  quantulum  lenem  alvi  flux- 

'  '  um 

um  foveret.  Quoties  purgationi  curationem 
credidi,  etiamsi  febris  nullum  insigne,  quod 
observavi,  decrementum  passa  sit  ;  tamen,  vi 
paulatim  remittente,  tribus  quatuorve  diebus 
adeo  in  melius  mutata  est,  ut  aeger  posset 

I 

commode  incipere  cinchoncd  corticem  assu¬ 
mere,  deinque  optato  revaluerit. 

XXXIX.  Oportet"  autem  meminisse,  febres, 
quas  sola  purgatione  curavi,  neutiquam  na¬ 
tura  gravissimas  esse.  Hae  enimvero  tanta  vi 
sunt,  tamque  periculosae,  ut  nollem  solis  ca- 
tharticis  earum  curationem  credere. 

XL.  Sanguinis  detractio. — Ex  mortalibus, 
remittente  febre  Indi^  Occidentalis  labo¬ 
rantibus,  detrahendus  necne  sanguis  sit,  in 
contrarias  partes  disputatur.  Et,'  ud  solet  in 
iis  rebus  controversis,  de  quibus  sunt  duae,  sed 
inter  se  contrariae,  sententiae, 'ipsa  testimonia 
audlorum  de  sanguinis  missionis  effedibus,  ut 
alteri  altera  placet  opinio,  contraria  sunt. 

XLi.  In 


( 

XLi.  In  febre,  quae  ejusmodi  natura  est,  ut 
vitales  ea  correptorum  vires  tam  saepe  subito 
concidant,  sanguis  haudquaquam  temere  et 
inconsiderate  mittendus  est.  At  minimi  tamen 
iis  accedo,  qui  negant,  hoc  unquam  esse  utile 
remedium.  Non  solum  enim  notae,  quae  osten- 
dunt,  sanguinem  justo  abundantius  in  partes 
nobiliores  distribui ;  sed  etiam  plenitudo  va¬ 
sorum,  aut  inflammationis  vestigia,  quae  in 
his,  post  mortem,  aliquando  conspiciuntur ; 
videntur  monstrare,  hanc  febrem  interdum  re¬ 
quirere,  ut  sanguis  opportune  eliciatur.  Prae- 

V 

terea,  febris  rationem  nonnunquam  postulare, 

* 

ut  emittatur  sanguis,  docent  usus  et  experien¬ 
tia.  Quippe  ignorat  nemo,  medicos,  peritos 
et  fidos,  sanguinem  ex  hac  febre  implicitis 
demendum  prospere  curasse. 

xLii.  Si  aeger  juvenis  est,  et  plenus  ;  si.  est, 
quod  medicus  putet,  sanguinem  justo  copio¬ 
sius  in  caput  urgeri  ;  si  aeger  conqueritur  de 
sensu  insolito  plenitudinis  in  hepate,  atque 
spirandi  difficultate,  quae  sane  mala,  me  ju¬ 
dice, 

dice,  ex  hepate  sanguinis  abundantia  turgi¬ 
do  haud  raro  nascuntur  :  non  solum  tutum 
erit,  initio  morbi,  sed  etiam  utile,  sanguinem 
mittere. 

xLiii.  Observatu  hic  loci  dignum  est,  aliis 
temporibus,  itemque  grassantibus  remittenti¬ 
bus  aliis,  quam  aliis,  aegros  sanguinis  detrac¬ 
tionem  et  saepius  requirere,  et  melius  pati. 
Cum  ita  sit,  utile  est,  medicum  scire,  qualis  sit 
coeli  et  morbi  habitus,  ut  certius  judicet,  num- 
ne  tutum  et  necessarium  sit  sanguinem  mit- 

t 

tere.  * 

.  XLiv.  Sanguis  nunquam,  mea  opinione,  ni¬ 
si  febris  initio,  mitti  debet.  Didium  quidem 
est  a  medico  quodam,  etiam  postquam,  por- 
redla  jam  febre,  arteriae  submittant  se  et  con¬ 
cidant,  et  materiam  fuscis  stridluris  distindlam 
vomat  stomachus,  sanguinem  tamen  elicien¬ 
dum  esse,  ut,  ipsius  lingua,  cordis  atque  ar¬ 
teriarum,  c^terorumque  vasorum  motus  ex¬ 
pediantur. 


XLV.  Nunquam 

XLV.  Nunquam  vidi  sanguinem,  tali  tem- 

A 

pore  et  consilio,  missum  ;  nequedum,  quate¬ 
nus  scio,  usus  aliorum  comprobavit,  esse  tu¬ 
tum  et  efficax  auxilium,  cui  prudens  medicus 
credat  labentis  jam  vitas  conservationem. 

XLvi.  "Tepidarium, — ut  ssepe  observavi,  hac 
febre  laborantibus  multum  proficit.  Quum 
enim  non  solum  cutem  expurget  et  emun¬ 
det,  ej usque  vasa  relaxet,  sed  et  per  eam  evo¬ 
cet  halitum ;  non  potest,  quin  iis  prosit,  qui¬ 
bus  sanguis  a  summo  corpore  in  recondita  lo¬ 
ca  repellatur. 

I 

xLvii.  Quum  ita  sit,  post  missum  sangui¬ 
nem,  dummodo  mittere  opus  visum  fuerit, 
seger  debet  descendere  in  balneum,  in  hoc- 
que,  nisi  eo,  ut  anima  deficiat,  inclinat,  ali- 
quandiu  manere.  Haud  rarb  humoris  tepor 
copiosum  sudorem  movet,  quem,  postquam  in 
ledlum  se  contulerit  a;ger,  utile  erit  potulen¬ 
tis  dilutioribus  aliquantisper  elicere,  et  ido¬ 
neis  medicamentis.  Talis  enim  vero  curatio 

haud 

haud  raro  consequitur,  ut  remittat  febris. 
Balneum,  etiamsi  cutis  halitum  non  evocet,, 
permultum  tamen  prodest,  quippe  cum  refri¬ 
geret  corpus,  et  somnum  adducat. 

i 

XLViii.  Frigida  de  affusionEj — nihil  fere 
periculo  compertum  habeo,  quod  dicam. 
Quantum  verd  ab  audoribus,  qui  experti 
sunt,  accepi,  haud  dubito,  quin,  si  considerate 
adhibeatur,  hac  febre  laborantibus  plurimum 

i 

prosit.  In  Sancta  Dominga,  uti  ferunt  me¬ 
dici,  ad  febrem,  quam  persequor,  curandam 
haud  parum  pollebat,  et  per  se,  et  alternis  vi¬ 
cibus  cum  tepidario,  adhibita.  Verum  ibi 
tamen,  ut  nonnulli  confitebantur  ejus  lauda¬ 
tores,  adeo  non  semper  ad  spem  respondebat, 
ut  saepe  prorsus  falleret. 

XLix.  Proficeret,  necne,  hac  febre  aegris' 
aquam  frigidam  affundere,  compluries  exper¬ 
tus  sum.  Sed,  quum  affusio  plerumque  spem 
frustraretur  non  meam  modo,  verum,  quan¬ 
tum  audiveram,  eam  quoque  aliorum,  neque 

tunc 

tunc  temporis  invaleret  ejus  usus ;  non  diu¬ 
tius  aegris  pr^cipere,  ut  incerturn  experiren¬ 
tur  remedium,  perseveravi. 

d 

t.  Nunc  autem  inducor,  ut  credam  affu¬ 
sionem  spem  tunc  idcirco  fefellisse,  quod  noii 
ea  adhiberetur  ratione,  qu^  efficacem  redde¬ 
ret.  Nam,  cognitis  periculis,  qutC  exindd 
fadla  sunt,  ratjone  qua  ostendit  Curreius  li- 
VERPOLiENSis,  uon  possum,  quin  opiner  uti¬ 
lissimum  iis  in  India  Occidentali  reme¬ 
dium  es-se,  qui  febribus  laborent. 

ti.  Eodem  tamen  tempore  inclinat  animus, 
ut  credam,  quantumcunque  profuisse  videa¬ 
tur  affusio  frigida,  requiri  tamen,  ut  eani 
multoties  antd  experiantur  medici,  quam  re¬ 
mediis  annumerent,  quse  profecisse  usus  do¬ 
cuerit.  Nondum,  quantum  scio,  experti  sunt 
medici,  numne,  qua  proponat  Curreius  ra¬ 
tione  adhibita,  gravissima  remittente  febre 
^grotis  prodesset :  et  adeo  periculosa,  ut  vi¬ 
di,  et  lethalis  quidem  haec  febris  est,  ut  nullo 

D  multum 

multum  fidam  remedio,  donicum  ejus  effica¬ 
ciam  multus  niultorum  usus  comprobaverit. 

Lii.  Minus,  quantum  potui  cognoscere, 
quam  tepidarium,  iis  febrientibus  convenit, 
quorum  interna  organa  sanguine  praeter  mo- 
durn  abundant.  Verum  haud  scio  tamen,  an 
febris  initio  considerate  adhibita  non  impedi¬ 
ret,  quo  minus  viscera  postmodum  sanguine 
nimis  abundarent. 

Liii.  Affundere  aquam  frigidam  corporibus 
eorum,  qui  in  Britannia  febre  ^grotent, 
plurimum  prodesse,  jam  usus  satis  comproba¬ 
vit.  Dummodo,  in  India  Occidentali  gra¬ 
vi  remittente  affedtis  seque  proficere,  compe¬ 
riantur  medici  ;  delediabit  eos  tam  potens 
contra  periculosum  morbum  invenisse  reme^ 
dium,  et  sic  posse  patriae  servare  colonos,  qui 
eam  opibus  et  virilius  augeant. 

Liv.  SuBOREM  MOVENTIBUS  quoquc,  contr^ 

remittentem  Indi^  Occidentalis  febrem, 

\ 

pugnare 

pugnare  haud  insolitum  est.  Hujus"  generis 
medicamentorum  caeteris  anteferenda  sunt, 
mea  saltem  opinioiip,  praeparata  ex  stibio  ; 
dummodo  stomachus  non  irritabilior  sit,  quam 
qui  impune  accipiat.  Ex  his  autem-  praepa¬ 
ratis  id,  ut  expertus,  sum,  cui  primae  conce¬ 
dendae  sunt,  est  oxydum  stibii  cum  phosphate 
calcis, 

\  I 

Lv.  Hoc  (liv.)  medicamentum  certius 
agit,  quam  stibii  tartris,  et  ventriculum  mi¬ 
nus  irritat.  Uti  haud  insolitum  est,  ita  in 
primis  utile,  cum  illo  medicamento  pauxillum 
muriatis'hydrarg‘yri  dulcis  assumere.  ""Super- 
quam  enim  quod  hic  murias  'facit,  ut  illud 
oxydum  stomacho  melius  sedeat,  alvum  solvit, 
quo  sane,  morbi  initio,  nihil  utilius.  Quin- 
etiam  fieri  potest,  ut  murias  hydrargyri  duU 

cisy  tantulis  dosibus  assumptus  quantulae  so- 

•> 

leant  duritias  emollire,  impediat,  ne  viscera,  at 
hepar  potissime,  sanguine  supra  modum  tur¬ 
gescant  *,  et  sic  iis  utilissimum  sit  medicamen¬ 
tum,  qui  in  calidis  coelis  febre  implicentur. 

VI.  Ubi 


28  DE  FEBRE  REMITTENTE 

\ 

LVi.  Ubi  stomachus  ad  irritandum  facilis 

I 

est,  utile  erit,  una  cum  medicamentis  ex  sti¬ 
bio  praeparatis,  opium  adhibere.  Plus  oxfdi 
stihii  cum  phosphate  calcis^  minusve,  assumen¬ 
dum  est,  prout  assumpti  plus  minus^  patiens 
stomachus  sit.  Majuscula  dosis,  si  ferre  pos¬ 
sit  stomachus,  plus  proderit,  quam  minuscu^ 
lae  doses  intervallis  subinde  repetitae.. 

LVii.  Medicamenta  ex  stibio  praeparata, 

modo  una  cum  iis  aeger  balneo  utatur,  stOr 

machum  minus  irritabunt ;  proptere^  qu6d 

hoc,  quippe  cum  relaxet  exhalantes  arteria# 

rum  surculos,  faciet,  ut,  illis  assumptis,  arte- 
% 

riae  sanguinem  in  summum  corpus  copiosius 
distribuant.  Quum  ita  sit,  hujusmodi  medi- 
camenta  aut  mox  ante  assumere  debet  aeger, 
quam  descendat  in  balneum  ;  aut  mox,  pbst, 
quam  ex  eo  ascenderit :  et,  quo  ad  spem  cer¬ 
tius  respondeant,  humores  simul  mites  et  di¬ 
luentes  bibere  debet. 

» 

'  xYiu.  Ubi  stomachus  irritabilior  est,  quam 

ut 

ut  medicamenta  ex  stibio  prasparata  ferre  pos¬ 
sit,  aeger  alia  medicamenta,  quae  cutis  exhala¬ 
tionem  moveant,  debet  adhibere ;  effervescen- 

I 

tem  scilicet  citratem  potassa,  eundemve  aqua 
jam  dilutum. 

LIX.  Haec  (lviii.)  medicamenta  stomacho 
quidem  idonea  sunt,  sed  raro,  quantum  ex¬ 
pertus  sum,  pollent  ad  eliciendam  cutis  exha¬ 
lationem.  Nitras  potassa  et  ca7nphora  plus 
posse  videntur.  Sed,  quum  oxydum  stibii  cum 

* 

phospbate  calcis  caeteris  prcepolleat  medica- 
.  mentis,  quibus  eliciantur  cutis  halitus  et  su¬ 
dor,  debet,  quoties  nihil  obstat  quo  minus 
assumatur,  his  anteferri. 

Lx.  Opium,  utpote  eflicacissimum  medica¬ 
mentum,  quo  concilietur  somnus,  iis  annume¬ 
randum  est  medicamentis,  quibus  eo  incline¬ 
tur  febris,  ut  de  vi  sua  remittat.  Hoc  tamen 
medicamentum,  quippe  cum,  ubi  non  pro¬ 
dest,  plerumque  multum  noceat,  caute  et 
considerate  adhibendum  est.  Initio  febris, 

praesertim 

praesertim  gravioris,  vix  tutum  est.  Simul 
autem  ut  vis  febris  remisit,  somnum  adducit ; 
quo,  ut  nihil  aegro  magis  optandum  est,  sic 
nihil  magis  prodest,- 

LXi.  Nonnunquam,  ut  stomacho  melius  se¬ 
deant  ea  medicamenta  cutis  halitum  elicien¬ 
tia,  quae  ex  stibio  praeparantur,  una  cum  iis 
opium  assumitur.  Quo  longius  cursu  proces¬ 
sit  febris,  et  quo  magis  eo  inclinat  ut  inter¬ 
mittat,  eo  plerumque  tutius  erit  opium  assu¬ 
mere. 

Lxii.  CiNCHONJE  CORTEX^  simul  Ut  medica¬ 
mentis  et  remediis,  quae  diximus,  febris  de  vi 
sua  remiserit,  sine  mora  assumi  debet.  Dic¬ 
tum  quidem  a  nonnullis  estj  hoc  medicamen¬ 
tum  graviore  remittente  ^gro  parum  profi¬ 
cere.  Hi  vero,  mea, saltem  sententia,  cortici 
ipsi  objiciunt,  qu^  magis  intempestivo  ejus 
usui  objicere  debent. 


Lxiir.  Cinchonw 

ixiii.  Cinchonce  quidem  corticem  initio, 
simul  ut  stomachus  et  alvus  perpurgata  fue¬ 
rint,  ante  assumendum  curare,  quam  salu¬ 
tariter  remiserit  febris,  adeo  non  prodest,  ut 
plurimum  noceat.  Sed,  postquam  cursu  fe¬ 
bris  evidenter  remisit,  sum,  confiteor,  qui 
prorsus  existimem,  cinchonds  corticem  una 
aliave  forma  nunquam  non  assumendum. 

* 

LXiv.  Sjepe  autem  initio  stomachus  corti¬ 
cis  pulverem  ferre  non  potest.  Quoties  hoc 
accidit,  praeparata  quaedam  ex  cortice,  quorum 
patientior  stomachus  sit,  ingeri  debent.  Huic 
nonnunquam  convenit  aqua  decodla  ex  cor¬ 
tice,  vel,  quod  sane  perelegans  medicamenr 
tum  est,  aqua  frigida  in  qua  tritus  cortex  et 
magne  sia  macerata  sunt.  Quo  hujusmodi 
aqua  frigida  stomacho  aptior  sit,  utile  erit  ei 

I 

admiscere  pauxillum  aut  aquse  frigidae,  in 
qua  perfusi  chanicemeli  flores  sint  serpenta- 
riave,  aut  spiritiis  lavendulee  compositi.  Si¬ 
quando,  ut  interdum,  stomachus,  prae  irrita¬ 
bilitate,  praeparata  ex  cortice  pariter  omnia 

respuiL 

respuit,  haud  mutile  est,  aquam  ex  eo  in  al¬ 
vum  subter  immittere. 

^  N  - 

I.XV.  Qiiacunque  forma  corticem  assumat 
seger,  debet  in  ejus  usu  perseverare,  per  totum 
spatium,  quod  Implet  remissio.  Hoc  non- 
nunquam  medicamentum  febris  reditum  ar¬ 
cet  ;  et  homo  revalescit,  pristinasque  paulafim 
vires  redipiscitur.  Alias  redit  febris  accessio, 
sed  quantula  non  requirat,  ut  aeger  corticis 
usum  intermittat. 

Lxvi.  At  aliquando  tamen,  post  corticis 
usum,  accedit  accessio  ;  quanta  postulet,  ut  ae¬ 
ger  a  cortice  assumendo  paulisper  desistat,  et 
interea,  dum  motus  febris  urgent,  assumat 
praeparata  ex  stibio,  aliave  medicamenta,  quae 
cutis  exhalationem  evocent.  Remittente  de- 
nuo  febre,  redintegrandus  est  corticis  usus. 

Lxvii.  Sic  nonnunquam  febris  aliquandiu 

A 

recedit  et  revertitur.  Cortex  autem,  etiamsi 
ejus  reversiones  et  motus  arcere  non  possit, 

'  impetum 


mmJE  OCCIDENTALIS.  33 


Impetum  tamen  reprimit,  et,  singulis  accessio¬ 
nibus  aliquanto  de  vi  dedudlo,  plerumque  ip¬ 
sam  tandem  fugat. 

Lxviii.  Ubi  febris,  quam  agitamus,  in  lon¬ 
ginquitatem  haud  modicam  porredia  est,  non 
adeo  necessarium  erit,  ut  febris  prius  permul¬ 
tum  remittat,  quam  aegro  permittatur,  ut  cor¬ 
ticem  assumat.  Ei  concedendum  erit,  ut 
hunc  adhibeat,  simul  'ut  febris  ad  remissionem 
quantulumcunque  inclinaverit,  vel  etiam  ante 
inclinationem,  dummodo  'vires  jamjam  fatis¬ 
cant. 

Lxix.  Ubi  cortex  aegrorum  stomachis  alie¬ 
nus 'est,  aqua,  in  qua  macerata  est  aut  quas  sia, 
aut  cortex  angusturce,  hicve  cum  radice  ser- 
pentariae,' multum,  ut  compertus  sum,  proficit.  . 
Quanquam  autem  ex  his  medicamentis  aegri 
utilitatem  percipiunt,  tamen,  simul  ut  eorum 
stomachi  ferre  possunt,  debent  cinchonce  cor¬ 
ticem  resumere. 


E 


Lxx.  Sed 

Lxx.  S  ah  miserum  aegrum  !  saepe  acci-' 
dit,  ut  antedidlis  medicamentis  et  remediis 
febris  de  sua  vi  nihil  prorsus  remittat.  Dum 
haud  levata  urget,  vitae  vires  concidunt.  Re¬ 
nixu  cordis  et  arteriarum  languescente,  fri- 

N 

gescit  cutis.  Stomachus  autem  etiamnum  ir¬ 
ritabilis  manet ;  et  eo  inclinat, .  ut  nigram  ma¬ 
teriam,  mortis  praenunciam,  supra  transmit¬ 
tat. 

Lxxi.  Simul  ut  morbus  eo  pervenit  gravi¬ 
tatis,  efficacissima  stimulantia  et  astringens 
TiA  requiruntur,  ut  sustineantur  aegroti  vires, 
et  ne  stomachi  inflammationi  'gangraena  su¬ 
perveniat. 

Lxxii.  Hunc  in  finem,  emehona  cortex, 
quippe  quem  stomachus  plerumque  revomat, 
magna  copia  in  alvum  ex  inferiore  parte  im¬ 
mittendus  est.  In  hanc  itidem  injicienda  sunt. 
acida  mineralia.  Eodem  vero  tempore  me--, 
dicamenta,  ex  iis  quee  vehementissime  sti¬ 
mulant,  et  stomacho  idonea  sunt,  aeger  in¬ 
gerere 

gerere  debet.  Hujusmodi  saepe  sunt  vinum, 
alcohol  Gallicum,  et  capsicum.  Opium  item 
prodest,  et  pilulae  ex  capsico  recente  prae¬ 
paratae. 

»  \ 

Lxxiii.  Sed  medicamentum,  quod  effica- 
cissimum,  quo  concidentibus  viribus  subve¬ 
niatur,  compertus  sum,  est  ccther  sulphuricus ; 
quippe  cum  non  solum  stimulet,  et  stomacho 
conveniat,  sed  etiam  spasmum,  si  quis,  solvat. 
Quum  autem,  uti  cito  agit,  ita  brevi  agere 
cesset,  opus  est,  ut,  brevibus  temporibus  in¬ 
terpositis,  identidem  assumatur.  In  ejus  usu, 
modo  stomacho  conveniat,  aeger  perseverare 
debet,  dum  expedlatam  ex  eo  utilitatem  per¬ 
ceperit.  Dein,  vel  una  cum  eo  assumat,  vel 
seorsum,  ea  stimulantia,  quae,  quippe  cum 
perseverantius  agant,  diuturnius  auxilium  pol¬ 
licentur. 

Lxxiv.  M,theris  cochleare  minimum,  una¬ 
quaque  fere  hora,  aut  ssepius,  adhibeatur.  Sic 
adhibitum  multum  prodesse  compertus  sum, 

dum 

dum  simul  in  alvum  subter  indebantur  citi- 
'choncs  cortex^  et  acidum  muriaticum, 

\ 

'  Lxxv.  Stimulantibus,  ex  quibus  utilitatem 
accipiunt  febrientes  in  India  Occidentali, 
quorum  vires  jam  concidere  inceperunt,  an¬ 
numeranda  sunt  exulceratoria.  Aliis  cor¬ 
poris  partibus  atque  aliis  applicentur,  prout 

res  postulare  videantur. 

•  ' 

*  9 

I 

Lxxvi.  Consilium  secunbum.  Nunc  tem¬ 
pus  admonet  animum  advertere  ad  graviora 
mala,  quae,  in  India  Occidentali,  febris, 
quam  persequimur,  afferat ;  et  ad  medica¬ 
menta  et  remedia,  quibus  levari  possint. 

% 

lxxvi I.  Stomachi  inflammatio  et  gan- 

GRHLNA,  In  boc  morbo  stomachus  aptus  fit, 

( 

qui  sanguine  supra  modum  abundet,  quique 
sanguinis  abundantia  non  solum  irritabilior 
fiat,  quam  ut  ingesta  possit  ferre,  sed  etiam 
inflammatione  afficiatur  et  gangraena. 


Lxxviii.  Ne 

Lxxviii.  Ne  tanta  mala  superveniant,  alia 
alii  remedia  experti  sunt  medici.  Ex  his  vero 
nulla  plus  profuerunt,  quam  exulceratorium 
stomacho  superimpositum.  .  Quo  citius  admo- 
vetur  exulceratorium,  eo  plus  prodest.  For¬ 
tasse  utilissimum  esset  emplastrum  ante  in¬ 
ducere,  quam  stomachus  ultra  modum  irrita¬ 
bilis  evaserit,  et  sic,  ne  ^omnino  nimis  irrita¬ 
bilis  fiat, .  praecavere.  Dubitari  non  potest, 
quin  exulceratio  saepe  multum  profuerit ;  et, 
quum  non  obstet,  ne  ad  alia  simul  decurratur 
efficacia,  fortasse  nunquam  non  experienda 
est. 

/ 

I  » 

XX  XIX.  Ubi  extimescenda  stomachi  irrita¬ 
bilitas  advenit,  varia,  quibus  hebetetur,  me- 

/ 

dici  experti  sunt ;  velut  citratem  potassce  aqua 
menthae  piperitidis  solutum,  sulphatem  zinci, 
sulpbatem  alumincE,  et  opium. — Citras  potassa^ 
quippe  cujus  vires  evanidae  sint,  raro,  quan¬ 
tum  compertus  sum,  ad  spem  respondet.  SiiU 
% 

phas  zinci  nonnunquam  prodest,  itidemque 
sulpbas  alumina.  Opium,  quamvis  ineunti 

morbo 

morbo  parum  conveniat,  provedtiori  tamen 
idoneum  est  et  utile. 

\ 

4 

Lxxx.  Morbo  provedlo,  ather  sulphuricusy 
superquam  quod  totum  corpus  stimulet,  est, 
ut  mihi  videtur,  optimum  ^medicamentum, 
quo  stomachi  irritabilitas  sedetur ;  praesertim, 
si,  una  cum  eo,  opium  assumatur. 

J.XXXI.  Singultus,  ubi,  ut  interdum,  ae¬ 
grum  multum  concutit,  vexat,  et  vires  fran¬ 
git,  quamprimum  sopiendus  est.  Hunc  in 
finem,  in  ventriculum  ather  et  opium  inge¬ 
renda  sunt,  et  ■  in  alvum  subter  immittenda 
assa  foetida, 

( 

Lxxxii.  Sopor  ne  superveniat,  caput,  prius 
ad  cutem  tonsum,  frigida  identidem  aqua  fo¬ 
vere  utilissimum  erit,  aut  aceto  frigida  aqui 
diluto.  Ubi  autem  jam  supervenit,  optimum 
fadlu  est  sincipiti,  temporibils,  summteve  cer¬ 
vici,  exulceratorium  inducere. 


LXXXIII.  Hepaxis 

Lxxxiii.  Hepatis  plenitudo  ne  sub  ini¬ 
tium  morbi  accidat,  oportebit  sanguinem  mit¬ 
ti,  dummodo  nihil  sit,  quod  a  mittendo  me¬ 
dicum  deterreat.  Quod  si,  procedente  mor-  , 
bo,  jecur  sanguine  nimis  abundat,  oportebit 
communia  tegumenta  ei  superposita  exulce¬ 
rare.  Ex  quo  tempore  apparet,  quod  jecur 
sanguine  redundare  ostendat,  hydrargyrus  ad¬ 
hiberi  debet. 

Lxxxiv.  Hic  loci,  quoniam  res  admonet, 
haud  alienum  erit,  de  hydrargyri  usu  in  re¬ 
mittente  Indi^  Occidentalis  febre,  pauca 
dicere. 

I 

Lxxxv.  Medici  hac  febre  aegrotis  hydrar- 
gyrum  praescripserunt,  ut  non  solum  id  age-^ 
ret  ut  remitteret  febris,  sed  etiam  ut  salivam 
movendo  febrem  prorsus  abigeret. 

\ 

Lxxxvi.  Quo  tempore,  in  India  Occi¬ 
dentali,  militum  aegris  consulebam,  hydrar¬ 
gyrus  medicamentum,  contra  remittentem  ibi 

febrem 

febrem  apprime  efficax,  habebatur.  Neque 
enimvero  hoc  mirum  erat,  quum,  simul  ut  ore 
salivare  incepisset  aeger,  febris  semper  deces¬ 
serit. 

/ 

Lxxxvii.  Casterorum  medicorum  exemplo 
indudius,  et  remittente  Indiae  Occidentalis 
febre  aegrotis  salivam  hydrargyro  moveri 
semper  posse  opinatus,  aliquandiu  credidi, 
hydrargyrum  medicamentum  esse,  quo  febris 
semper  certo  posset  curari.  Periculo  autem 
compertus,  hydrargyro  salivam  non  semper 
citari  posse,  indudus  sum,  ut  hoc  medica¬ 
mento  multo  minus  confiderem. 

Lxxxviii.  Sunt,  qui  hydrargyro  incom¬ 
modo  objiciant,  uti  non  semper  ad  spem  sali¬ 
vam  movet,  ita,  quod  neutiqu^m  optandum, 
tantam  nonnunquam  citare,  quanta  ipsa  mor¬ 
bus,  isque  gravis,  sit  et  habeatur.  Ingente 
enim  salivae  fluxu  aeger  non  modo  multum 
debilitatur,  verum,  si  febre  evadit,  tardissime 
*  quoque  convalescit.  Hoc  objicere  parum, 


aut 

aut  saltem  minus,  valeret,  modo  cpmpertum 
haberent  medici,  hjdrargyrum  plus,  quam 
alia  medicamenta,  ad  febrem,  quam  agitemus, 
discutiendam  pollere. 

I 

Lxxxix.  Qui  parvi  pendunt  hydrargynim, 
ab  iis  porro  didlum  est,  febrientes,  quibus  sa¬ 
livam  moverit  hoc  medicamentum,  haud  raro 
tamen  perire. .  Quin,  post  salivam  hydrargyro 
citatam,  febrientes  periverint,  haud  nego. 
Sed,  quippe  cum  perpauci  tantum  sic  vita  de¬ 
cesserint,  non  videtur,  quamobrem  eorum 
mors  hydrargyro  objicienda,  sit.  Salivam 

i 

enimvero,  hydrargyro  motam,  semper  existi¬ 
mavi  salutem  praenimciare. 

xc.  Non  igitur  hydrargyro  idcirco  objicio, 

quod,  post  salivam  eo  excitatani,  ^egri  iion- 

nunquam  moriantur,  sed  qiiod  non  certo  sa- 

livam  moveat.  Eo  enim,  quantacunque  copia 

et  quomodocunque  dato,  gravissimis  febribus 

» 

remittentibus  laborantium  saliva  non  semper 
potest  moveri.  Ut  aestimetur  igitur,  an  hydrar- 

F 


gyrus 

gyrus  remittente  febre  aegrotis  bonum  medi¬ 
camentum  sit,  quaerendum  est,  non  quot,  post 
salivam  eo  motam,  mortui  sint,  sed,  utrum 
ejus  usu,  an  aliorum  medicamentorum  reme¬ 
diorumque,  plures  revaluerint.  Quantum  me 
docuit  experientia,  plures  illius  usu  reva¬ 
lescere,  minime  opinor. 

xci.  Ita  quoque,  quantum  scio,  opinaban¬ 
tur  plerique  medicorum  in  India  Occiden¬ 
tali,  quo  tempore  ibi  ante  commorabar, 
quam  Britanniam  redivi.  Tunc  enim  hy- 
drargyro  multo  minus,  quam  antea,  crede¬ 
bant. 

‘  \- 

xcii.  Nonnunquam,  ubi  febris,  de  qua 
scribimus,  gravissima  erat,  neque  aliis  medi¬ 
camentis  et  remediis  quicquam  levata  est, 
ad  hydrargyrum,  tanquam  ultimum  reme¬ 
dium,  decurrere  haud  insolitum  erat.  At 
rarissime  tamen,  quod  novimus,  ad  spem  re-, 
spondebat.  ■ 


xcTii.  Ne 

xciii.  Ne  longum  faciam^  quantumcunque 
CONTINUA  Indiae  Occidentalis  febrf^  quam, 
confiteor,  observatione  parum  cognitam  ha¬ 
beo,  laborantibus  prosit  hydrargyrus  ;  melius 
tamen  compertus  sum,  caeteris  medicamentis 
et  remediis,  quae  supra  memoravi,  id  in  re¬ 
mittente  FEBRE  agere,  ut  de  vi  sua  remit¬ 
teret  ;  et  tum  tantum  ad  hydrargyrum  con¬ 
fugere,  cum,  ut  interdum,  in  hepate  sanguis 
ultra  modum  cumulari  videretur. 

A. 


(JRespic.  pag, 

•  §  C^UJE  ‘causa  in^  India  Occidentali 
indigenis  levem  remittentem  inter m it tentem- 
ve  excitat,  eadem  advenis  gravem  remitten¬ 


tem.  Mihi  semel,  quam  alio  modo  alios  ho-‘ 
mines  afficerent  ejusdem  paludis  exhalationes^ 
observandi  occasio  oBlata  est. , 


II.  Sub  finem  anni,  post  Christum  natum, 
tnillesimi  septingentesimi  nonagesimi  odavi, 

legio 

legio  in  India  Occidentali  conscripta,  cujus 
GREGARII  milites  nigri  hominum  erant,  pri-^ 
MORES  autem  aebi^  ex  alia  insula  in  Sanctam 
Luciam  trajecta,  castra  posuit  ducenta  et 
'  quinquaginta  passuum  a  palude,  quae  late  i^ 
adversum  ab  oriente  ventum  patebat, 

III.  Ut  plerumque  est  in  India  Occiden¬ 
tali,  hujus  legionis  milites,  per  duas  hebdo¬ 
madas,  prospera  valetudine  fruebantur.  Dua¬ 
bus  vero  sequentibus,  triginta  amplius  mili¬ 
tes  remittentes  febres  et  intermittentes  adortae 
sunt.  Alborum  primorum,  regiis  literis  non 
constitutorum,  plerique  febribus  correpti  sunt, 
quae  tamen  vi  et  gravitate  inter,  se  differe¬ 
bant. 

IV.  Alborum  unus,  juvenis,  qui  aucupandi 
cupiditate  motus,  quotidie  palustria  loca  vi¬ 
cina  peragrabat,  ut  aves,  quibus  abundabant, 
figendo  nancisceretur,  et  sic  plus,  quam  cae- 
teri  commilitonum,  se  idibus  fervidi  solis  et 
insalubribus  exhalationibus  exponebat,  simul- 

que 

que  fatigabat,  in  gravissimam  remittentem 
febrem  incidit;  nigram  dein  materiam  vo¬ 
muit  ;  demumque,  flavo  colote  suffusus,  mor¬ 
tuus  est. 


V.  Alius,  qui  in  India  Occidentali  ali- 
quandiu  commoratus  erat,  at  foecundis  aleo- ' 
holis' sacchar ini  calicibus,  quibus  se  dederat, 
multum  infirmatus,  gravem  quoque  febrem 
nadlus  est.  Hic  infelix,  etiamsi  medicina  febris 
de  vi  sua  multum  remiserat,'  adeo  erat  ebriosi¬ 
tate  debilitatus,  ut  ne  medicinec  quidem  auxi¬ 
lio  posset  reditum  arcere,  demumque  interi¬ 
vit  flavo  colore  totam  cutem  perfusus. 

'  ♦  \ 

VI.  Ceterorum  alborum  alii  mitioribus  re¬ 
mittentibus  corripiebantur,  alii  intermittenti-' 
bus. 


VII.  Htbridas  hominum,  ex  discoloribus 
parentibus,  albo  nempe  et  nigra,  aut  nigro 

et 

et  alba  natos  febres  vix  leviores^  qu^m  quag 
ALBOS,  invaserunt,  et  plerumque  cursu  erant 
tardiores.  Minus  tamen  internas  impetebant 

partes,  et  nunquam  erant  lethales. 

« 

4 

-f  t 

VIII.  Indigenas  iNniJE  Occidentaxis 
NIGROS  f  incursavit  febris ;  quae,  uti  gra¬ 
vior  erat,  ita  majorem  cordis  et  arteriarum 
renixum  excitavit.  At  exinanitionibus  ta¬ 
men  facile  curabatur. 

¥ 

IX.  Ex  nigrorum  vero  africanis,  qui 
multo  major  legionis  pars  erant,  ne  unus  qui- 
dem  febre,  sive  remittente  sive  intermittente, 

correptus  est.  Unde  Afrorum  nigri  ^  re- 

} 

mittente  Indije  Occidentalis  febre  immu- . 
nes  sint,  explanare  non  possum.  Taline  fru- 
untur  integritate,  quod  ex  patria  adhuc  ca¬ 
lidiore  Indiam  Occidentalem  navibus  in- 
vedli  sunt  ?  - 

X.  Qui 


*  Vernaculo  sermone  mul^ttoes  cUftos. 
f  Vernaculo  sermone  creoles  necroes 

X.  Qui  ex  frigidiore  coelo  in  calidius  mi¬ 
grarunt,  ii,  ut  docet  experientia,  aptiores 

1 

sunt,  qui  hic  febribus,  hisque  gravioribus, 
corripiantur,  quam  qui  eodem  ex  adhuc  ca¬ 
lidiore.  Europ^i  enim,  qui  Indiam  Occi¬ 
dentalem  advenerunt,  febribus  proclivius 
corripiuntur,  quam  indigenae ;  et  correpti 
gravius  laborant,  saepiusque  pereunt, — Afros 
contra,  in  Indiam  Occidentalem  transvec¬ 
tos,  febres  non  adoriuntur :  neque  febris, 
quae,  aliquot  abhinc  annos,  Philadelphia 
tot  hominum  millia  rapuit,  invasit  illuc  pro¬ 
fugos  ex  India  OcciDENTALi.—Ubi  in  Bri¬ 
tannia  continua  febris  profedlos  huc  ex  ca¬ 
lidiore  coelo  incursat,  plerumque,  ut  obser¬ 
vavit  Gregorius,  plus  minusve  eo  inclinat, 
ut  in  remittentem  abeat. 

i 

B. 


(Respic,  pag,  io/«,) 

§  I.  Difficultas  ,  gfavissimam^  remitten¬ 
tem  Indiae  Occidentalis  febrem  a  continua 
dignoscendi ;  et  indefinitus  intellectus,  quem 
inter  audores  habet  nomen,  flava  febris; 
satis  explicant,  unde  ortum  inter  medicos 
certamen  sit,  numne  febres  Indi^  Occiden» 
TALIS  tabo  pestilente  nascantur. 

II.  Non  dubito,  quin  continua  febres,  tali 
tabo  ortae,  ibi  interdum  contagione  vulgen¬ 
tur.  Verum,  mea  saltem  opinione,  hujus¬ 
modi  febres  multo  ibi  rariores  sunt,  quam  fa^ 
ma  feruntur. 

NOTiE, 

C. 

(^Respic* pago  ii«.) 

•  \ 

§  I.  Hjec  distindio  pro  concesso  assumit, 
Continuas  febres  pestilentes  esse ;  remittentes 
-vero,  et  intermittentes,  non, 

II.  Concedatur  certe,  has  febres,  dum  for¬ 
mam  sibi  propriam  retinent,  nequaquam  esse 
pestiferas  ;  et  fortasse  ne  tum  quidem,  cum, 
remissionibus  et  intermissionibus  vel  omnino 
non  vel  parum  evidentibus,  forma  continuas 
simulant :  nisi  aliquis  contendat,  id  sane,  quod 
me  ipsum  interdum  inclinavit  animus,  ut  ar¬ 
bitrarem,  remittentes  febres,  et  intermitten¬ 
tes,  aliquando  se  paulatim  in  continuas  con¬ 
vertere  et  pestilentes. 

